OČKO 6-7-8/2026, jún, júl, august
Vďaka podmienkam, vytvoreným mestom Nitra vydáva SINA Nitra n.o. a ZO ÚNSS Nitra, Nedbalova 540/17, 949 11 Nitra
 0911 328 921, www.hovoriaciweb.sk hovoriaciweb@gmail.com, FB Nevidiaci a slabozrakí v Nitre)
A sme tu opäť s trojmesačníkom. 3v1 nám umožnilo voľnejšie leto. Pokiaľ vám príde do schránok poštových, či e-mailových pred sobotou 23. mája, tak len pripomienka, že sa na Nedbalovej stretneme na Memoriáli Zlatky Bielickej.
ZÁJAZD do sveta medu a vône ruží
Na základe požiadaviek členov, prítomných na členskej schôdzi, organizujeme zájazd do Medolandie a kaštieľa v Dolnej Krupej, ktorý sa uskutoční v nedeľu 7. júna (žiadny sobotný termín v júni a júli už nebol pre skupiny voľný). Program:
8:30 h. – odchod od železničnej stanice v Nitre
10:00 h. - príchod do Dolnej Krupej – komentovaná
 prehliadka Vily Apimed, medovej veže, podzemných 
priestorov s archívom fliaš a ochutnávkou dvoch druhov medoviny,
11:00 – Rozárium grófky M.H. Chotekovej – 250 odrôd a 2500 koreňov ruží
12:00 h. – obed
14:00 h. - návšteva kaštieľa s pamätníkom Ludwiga van 
Beethowena – nachádza sa v blízkosti Medolandie.
16:00 – odchod do Nitry.
Cena zájazdu bez obeda, ktorá zahŕňa dopravu, 3-krát vstupné (vila Apimed, rozárium, kaštieľ) je 25 €, deti do 6rokov -13 € len za miesto v autobuse, všade majú vstup zdarma. Pokiaľ by niekto niektoré miesto nechcel navštíviť, napr. „nechcem ísť do kaštieľa alebo rozária,“ peniaze za vstupenku mu vrátime, ale skupina musí vstupenky kupovať hromadne, preukazy ŤZP a OP majte, prosím, so sebou. Obed je podávaný v reštaurácii Medolandie, iné možnosti obeda sú len v obci. Obed je síce nepovinný, preto nie je zarátaný v cene zájazdu, ale keď chceme zvýhodnené, skupinové menu, musíme ho pre skupinu, aj keď nie celú (min 20 ľudí), objednať vopred.
Menu 1: slepačia polievka, grilované kuracie prsia, omáčka demi-glace, ryža/zemiaky, káva a voda - cena 9,90 €. 
Menu 2: slepačia polievka, vyprážaný bravčový rezeň, zemiakovo - cibuľový šalát, káva, voda – cena 10,90 €. Funguje to tak, že hosť pri vstupe dostane lístok s vyznačeným menu, ktoré si objednal, ku svojmu menu si môže doobjednať iný - nápoj, alebo koláčik a pri odchode s týmto lístkom si pri pokladni zaplatí svoju útratu. Prihlášky u p. Zbraneka na tel. 0911 328921 alebo p. Zbrankovej na 0907 651565. Požiadavku obeda uveďte pri prihláške, platba v autobuse.
REKONDIČNÝ POBYT Dudince
Na pobyt v hoteli Jantár 9. až 15. októbra už je prihlásených 31 záujemcov. Podarilo sa nám však zvýšiť počet rezervovaných miest na 35, takže vo vlastnom záujme prihlášku neodkladajte - J. Zbranek t.0911 328921. 
Bielo-čierny koncert pod nitrianskym neboM
Tohtoročný koncert by mal byť na konci pešej zóny, t.j. na Štefánikovej pred vstupom na Svätoplukovo námestie a to v sobotu 15. augusta. Opäť vystúpi jeho organizátor pianista Peter Zbranek s huslistkou Victoriou Linnen, skupina Kyklopband a ďalší. Keď bude k dispozícii plagát, pošleme ho e-mailovým adresátom. Tešíme sa, že to bude aj miesto stretnutia viacerých z nás.
Zaujímavé dvojdňové stretnutie
Z krajskej rady ÚNSS v Žiline sme dostali zaujímavú pozvánku, z ktorej vyberáme: ...Chcete sa naučiť hýbať bezpečne a s istotou? Pohyb nie je o zraku, ale o vnímaní a harmónii! Srdečne vás pozývame na 2. ročník výnimočného športového seminára pre zrakovo znevýhodnených pod názvom „Sila hmatu a pohybu: Aikido &Fyzioterapia.“,
ktorý sa koná v Martine 14. a15. 8. 2026. Lektor a garant projektu: ozajstný majster a učiteľ Zdenko Reguli z Českej federácie Aikido (ČFAI), 6.dan, prodekan FSpS MU Brno.
1 deň: Odborná prednáška fyzioterapeutky Paulíny Minárikovej k téme „Pohybom k zdravému chrbtu“
2. deň: Celodenný aikido seminár so Z.Regulim
Účastnícky poplatok:	15€/1 osobu so ZP/2dni, os. asistent zdarma, účasť len 1 deň 0€/OA, obed a tričká v cene) Platba vopred bankovým prevodom. na účet KR ÚNSS Žilina v tvare IBAN:SK40 7500 0000 0040 2013 2025, Počet účastníkov je limitovaný, prihlasovanie na https://docs.google.com/forms/d/e/1FAIpQLSc_1SOWL7iF60hSw_WuY9zrpQTYn799dJx7lSFFumAxlp0X-Q/viewform?usp=header	 
Kontaktná osoba: Mgr. Adriana Bražinová, č.t. 0908/66 47 48, email:krajskarada.za@unss.sk
Poznámka: na požiadanie vám „Očko“ zašle celú pozvánku.
pastelkové ocenenie pre Zo únss nitra
Každoročne popri celkovom výnose Úrad ÚNSS sleduje aj to, ktoré základné organizácie (ZO) boli v pastelkovom „ťažení“ najúspešnejšie. Do hodnotenia sa započítava nielen výnos z hlavného zbierkového dňa, ale aj príspevky zo stacionárnych pokladničiek, teda výsledky za celý rok. Víťazom sa stala ZO č. 22 z Lučenca, ktorá počas 24. ročníka vyzbierala úctyhodných 8662,06 €. Okrem prvenstva získala finančný bonus vo výške 300 €. Na druhom mieste skončila ZO č. 25 z Nitry s výsledkom 7409,75 € a odmenou 200 €. Trojicu najúspešnejších uzatvára ZO č. 28 z Popradu, ktorá dosiahla výnos 7273,42 € a získava bonus 100 €. Gratulujeme!	Ďakujeme všetkým členom, dobrovoľníkom a pracovníčkam KS, ktorý sa o tento výsledok pričinili.
pribudol nám ďalší starostlivý anjel 
Po oceneniach Mgr. Eriky Šodorovej v roku 2024 a  Mgr. Petry Ajdariovej  v roku 2025 bola medzi 12 ocenenými pracovníkmi sociálnych služieb ďalšia pracovníčka nášho strediska Mgr. Sabina Starostová, ktorá si Starostlivého anjela prevzala 23. marca 2026 z rúk predsedu Nitr. samosprávneho kraja Branislava Becíka. Pani Sabine blahoželáme a rozhovor s ocenenou si môžete prečítať na www.unss.sk.  
DROBNOSTI ZO SINY 
Máme nový zvonček. Vpravo hneď pri vchodových dverách do budovy nájdete dve tlačidlá (cca vo výške hlavy). Horné je zvonček do KS ÚNSS, dolné do SINY.
Otvorili sme stálu burzu magnetiek. Po neúspešných sólo akciách sme prinesené magnetky vystavili na chladiacich zariadeniach v zasadacej miestnosti, každý návštevník si tu môže magnetku, vziať alebo vymeniť.
PRÁZDNINY V KLUBOVEJ ČINNOSTI	 pr
Skupina Radosť bude nacvičovať aj cez leto, krúžok ručných prác Radka a kondičné cvičenie prerušia cez prázdniny svoju činnosť. Posledné stretnutie Radky sa uskutoční 25. júna, v stredu 24. júna sa bude posledný raz cvičiť, takže budeme v Sine len počas pondelkov, iné dni po dohode. Budeme sa pripravovať na predposledný septembrový piatok však (18.septembra), kedy budeme organizovať Bielu pastelku. Výzva na pomoc stále trvá. 
Príjemné prežitie leta Vám želá výbor ZO ÚNSS Nitra.
Očko 6-7-8/2026 – spracoval J. Zbranek, korektúry textu I. Zbranková